Jarðskjálfti fannst á höfuðborgarsvæðinu um klukkan hálftíu í gærkvöldi. Hann var þrír komma fjórir 3,4 að stærð og upptök hans voru um fjóra komma sjö kílómetra 4,7 km norðaustur af Brennisteinsfjöllum. Einar Bessi Gestsson, náttúruvársérfræðingur á Veðurstofu Íslands, segir að skjálftinn geti verið undanfari skjálfta af stærðinni sex eða meira en þó sé ómögulegt að slá því föstu.
Það hefur verið talað um að á þessu svæði sé möguleiki á stærri skjálfta og við sjáum dæmi um það í sögunni, þegar það kemur svona virknitímabil eins og við erum í á Reykjanesskaganum núna, að stærri skjálftar á þessu svæði hafa fylgt þeim tímabilum. En það er í raun ennþá ómögulegt að spá fyrir um það núna hvort við fáum stærri skjálfta en það er möguleiki á því. Við fylgjumst vel með þessu svæði núna og þessi skjálfti í gær
Einar segir að örfáir mun minni eftirskjálftar hafi fylgt skjálftanum og lítil virkni sé í Brennisteinsfjöllum vestan við Bláfjöll í dag.
Síðast varð skjálfti af stærðinni sex þar árið 1968 og þar áður um fjörutíu árum fyrr, 1929.